《题郑氏北墅》
宋代·赵蕃

篮舆度浮梁，朝岚尚蒙蒙。
十有九日雨，得晴类投空。
游岩既原适，访隐亦好从。
道傍得野舍，一迳幽且能。
主人谁与者，其祖郑七松。
流风被云仍，真有隐者风。
问年七十余，曳履不扶筇。
我年仅其半，而已衰龙钟。
岂其养生效，殆自起死功。
若人种艺法，橐驼安取同。
木老德亦熟，闻之苏长公

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。